Med under en måned igen til pokalfinalestævnet, der også heder Santander Consumer Bank Final4, er både fans og spillere ved at zoome ind på de 3 alt-eller-intet pokalkampe i Gigantium i Aalborg. Og Aalborgs kaptajn er klar i mæglet: - Vi går 100 procent efter at stå med pokalen.

Der er allerede solgt over 7.000 billetter til finale-stævnet, hvor publikum kan se frem til først to semifinalekampe i form af mødet mellem først KIF Kolding København - Skjern Håndbold og dernæst Team Tvis Holstebro - Aalborg Håndbold. En af de spillere der forventes at få en hovedrolle i finalestævnet er Aalborg Håndbolds kaptajn, Håvard Tvedten. - Det er fire af landets bedste hold, der mødes, og jeg har store forventninger til kampene. Vi prioriterer pokal-titlen meget højt - både i spillertruppen og i klubben, så vi går 100 procent efter at stå med pokalen, siger Tvedten til boxerligaerne.dk og fortsætter: - Det er i det hele taget et fantastisk set up med at afgøre pokalturneringen på denne måde, og jeg er sikker på, at der bliver en super-stemning i arenaen. Det er sådanne kampe, alle spillere glæder sig til at spille. Santander Consumer Bank Final4 spilles i weekenden d. 28.-29. marts.